Anne-Karine Strøm

Anne-Karine Strøm (født 1951) er en norsk sanger som har representert Norge tre ganger i Eurovision Song Contest; 1973, 1974 og 1976.

 Musikalsk virke 

 Fra barnestjerne til voksen popsanger 
Anne-Karine Strøm vokste opp på Bøler i Oslo. Som elleveåring ble hun barnestjerne, da hun i 1963 vant Arbeiderbladets store amatørkonkurranse på ungdomsrestauranten Rondo i Oslo, og en tilsvarende konkurranse i Kornsjöstrand i Sverige. Som premie fikk hun platekontrakt med plateselskapet Manu, og i mai 1963 ga plateselskapet Manu ut hennes første singel, der hun fremførte sangene Lille Marlene og Fotball-gressenka. Hun fikk et gjennombrudd som 18-åring med «Regndråper faller i mitt hår» i 1970. Utover 1970-årene var hun vokalist i Finn Eriksens orkester og i sanggruppen Bendik Singers.

I tillegg har hun medvirket i flere revyer, kabareter og show.

 Utdannelse 
Hun er utdannet cand.philol. fra Universitetet i Oslo med hovedfag i musikk.

 Diskografi 

 Soloalbum 
 1971 Drømmebilder (Polydor 2382 010)
 1975 Anne-Karine (Triola TNLP 51)
 1978 Album (Zarepta)
 1982 Casablancas døtre (EMI)
 1986 Landet utenfor (EMI)

 Andre album 
 1972 Vi vil leve (med Finn Eriksens orkester) Polydor
 1974 Bendik Singers (med Anne Lise Gjøstøl og Bjørn og Philip Kruse) Triola

 Singler 
 1963? Fotball-gressenka / Lille Marlene (Manu)
 1964 Lucia-sangen / Morild (Manu MA-48)
 1964 Milaja / Vi må huske på mamma (Manu MA-57)
 1964 Klokkene ringer / Sov lille prins (Manu MA-64)
 196? Ringo, Paul, John, George / Jeg ønsker meg en bitte liten Beatle  (Manu MA-74)
 196? Man kan, hvis man vil / Du tok med deg mitt hjerte (Manu MA-85)
 196? Dance Quiella In A Quiella Dance / Quiella Al Bole' (Manu MA-108) som Anne-Karine and her Firestones
 196? Letkis Blues / Unge møtes, unge skilles (Manu MA-119)
 1967 En sommerdrøm / La ham være i fred (NorDisc NOR 148)
 1967 Si no' pent (Let's Pretend) / Guantanamera (NorDisc NOR 158)
 1970 Regndråper faller i mitt hår (Raindrops Keep Fallin' On My Head) / Kom igjen (NorDisc NOR 205)
 1970 Bor du fortsatt her i byen (Everybody's Out Of Town) / Men svikter du meg nå (You'll Never Get To Heaven) (Polydor 2052 04) med Beefeaters
 1971 Lykken er / Hør litt på meg (Polydor 2052 07)
 1971 Mamy Blue / Han gjør hva han vil (Polydor 2052 18)
 1972 Som en gammeldags lovsang (An Old Fashioned Love Song) / En maske og et smil (Massachusetts) (Polydor 2052 27)
 1973 En merkelig brann (He's An Indian Cowboy in the Rodeo) / Kjærlighet (Polydor)
 1974 Hvor er du / Min egen lille by (Polydor 2052 088)
 1974 The First Day of Love (Hvor er du) / Harmony (Polydor)
 1974 Født med et smil (Born With a Smile On My Face) / Harmoni (Polydor)
 1975 Saloniki / Se på meg (jeg er gæren etter deg) (Arne Bendiksen TN 693)
 1976 Mata Hari / Noen år i fred (Arne Bendiksen TN 968)
 1976 Mata Hari / Please Don't Go Away (Omega 36359 / Jupiter 16837 AT) div. internasjonale utgivelser på engelsk som Anne-Karina / Anne-Karine

 Melodi Grand Prix 
Strøm deltok seks år på rad i Norsk Melodi Grand Prix og gikk videre tre ganger til den internasjonale finalen.
 1971 «Hør litt på meg» – nummer 10
 1972 «Håp» – nummer 4
 1973 «Å, for et spill» (som del av Bendik Singers) – Vinner av norsk MGP; nummer sju i den internasjonale finalen med tittelen «It's Just a Game»
 1974 «Hvor er du?» – med de øvrige sangerne i Bendik Singers som korister. Vinner av norsk MGP; delt firedelt sisteplass i den internasjonale finalen. Engelsk tittel: «The First Day of Love»
 1975 «1+1=2» – nummer 4
 1976 «Mata Hari» – Vinner av norsk MGP; nummer 18 av 18 i den internasjonale finalen, med engelsk tekst.

 Film 
Strøm filmdebuterte i en dramatisk birolle i 1970 og medvirket senere i to filmatiseringer av revyer.
 1970 Douglas
 1975 Einar Schankes gledeshus
 1981 Solstreif (TV)

 Journalist og forfatter 
Etter å ha sluttet som musiker på heltid arbeidet Strøm i flere tiår som journalist i magasiner og ukepresse. Hun har også utgitt ti bøker. 

I 2010-årene skrev hun bøker om sopp, kropp, skjønnhet og hår.Anne-Karine Strøm  hos bokhandelen tanum.no, sist sett på den 21. juli 2020.

 Privatliv 
Hun har tidligere vært gift med Frode Thingnæs og Ole Paus, og er mor til komponisten Marcus Paus.

 Referanser 
 «25 000 så Anne-Karine vinne i Kornsjöstrand». Arbeiderbladet, 20. juli 1963.

 Eksterne lenker 




Kategori:Norske sangere
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Eurovision Song Contest-deltakere for Norge
Kategori:Deltakere i Eurovision Song Contest 1973
Kategori:Deltakere i Eurovision Song Contest 1974
Kategori:Deltakere i Eurovision Song Contest 1976
Kategori:Alumni fra Hartvig Nissens skole